**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL NENAUDOJAMŲ APLEISTŲ ŽEMĖS SKLYPŲ SĄRAŠO PATVIRTINIMO**

2020 m. liepos 23 d. Nr. 34-452

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos žemės mokesčio įstatymo 6 straipsniu ir Nenaudojamų apleistų žemės sklypų nustatymo tvarkos aprašo, patvirtinto Lazdijų rajono savivaldybės tarybos 2013 m. kovo 29 d. sprendimu Nr. 5TS-668 „Dėl Nenaudojamų apleistų žemės sklypų nustatymo tvarkos aprašo patvirtinimo“, 8 punktu, Lazdijų rajono savivaldybės taryba nusprendžia:

1. Patvirtinti Nenaudojamų apleistų žemės sklypų sąrašą (pridedama).
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės mero pavaduotojas,

pavaduojantis savivaldybės merą Audrius Klėjus

Audra Kimbirauskienė, tel. (8 318) 66 135

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL NENAUDOJAMŲ APLEISTŲ ŽEMĖS SKLYPŲ SĄRAŠO PATVIRTINIMO“ PROJEKTO**

**AIŠKINAMASIS RAŠTAS**

2020-07-

Lazdijų rajono savivaldybės tarybos sprendimo „Dėl Nenaudojamų apleistų žemės sklypų sąrašo patvirtinimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos žemės įstatymo 6 straipsniu ir Nenaudojamų apleistų žemės sklypų nustatymo tvarkos aprašo, patvirtinto Lazdijų rajono savivaldybės tarybos 2013 m. kovo 29 d. sprendimu Nr. 5TS-668 „Dėl Nenaudojamų apleistų žemės sklypų nustatymo tvarkos aprašo patvirtinimo“, 2 skyriaus 8 punktu.

Šio projekto tikslas – patvirtinti Nenaudojamų apleistų žemės sklypų sąrašą.

Lazdijų rajono savivaldybės taryba 2013 m. kovo 29 d. sprendimu Nr. 5TS-668 „Dėl Nenaudojamų apleistų žemės sklypų nustatymo tvarkos aprašo patvirtinimo“ patvirtino Nenaudojamų apleistų žemės sklypų nustatymo aprašą. Apraše numatyta, kad Lazdijų rajono savivaldybės teritorijoje esančius nenaudojamus apleistus fiziniams ir juridiniams asmenims nuosavybės teise priklausančius kitos paskirties žemės sklypus, vadovaudamosi tame pačiame apraše nustatytais kriterijais, nustato Lazdijų rajono savivaldybės administracijos direktoriaus įsakymu sudarytos seniūnijų komisijos ir kasmet iki liepos 1 d. pateikia šių sklypų preliminarų sąrašą Lazdijų rajono savivaldybės administracijos Architektūros ir teritorijų planavimo skyriui.

Lazdijų rajono savivaldybės administracijos direktoriaus 2020 m. birželio 12 d. įsakymu Nr. 10V-451 „Dėl komisijų Lazdijų rajono savivaldybės seniūnijose esamiems nenaudojamiems apleistiems žemės sklypams nustatyti sudarymo“ buvo sudarytos Lazdijų rajono savivaldybės administracijos seniūnijose komisijos, seniūnijose esamiems nenaudojamiems apleistiems žemės sklypams nustatyti ir patvirtintas šių komisijų darbo reglamentas.

Sudarytos seniūnijose komisijos pateikė Lazdijų rajono savivaldybės Architektūros ir teritorijų planavimo skyriui preliminarius nenaudojamų apleistų kitos paskirties žemės sklypų sąrašus ir su jais susijusią informaciją taip, kaip numato šių komisijų darbo reglamentas.

Lazdijų rajono savivaldybės administracijos Architektūros ir teritorijų planavimo skyrius, vadovaudamasis Lazdijų rajono savivaldybės tarybos 2013 m. kovo 29 d. sprendimu „Dėl Nenaudojamų apleistų žemės sklypų nustatymo tvarkos aprašo patvirtinimo“, patvirtintu Nenaudojamų apleistų žemės sklypų nustatymo aprašu, patikrino pateiktus preliminarius sąrašus ir sudarė galutinį žemės sklypų sąrašą bei pateikė jį svarstyti Savivaldybės tarybai.

Priėmus šį sprendimą ir patvirtinus pateiktą žemės sklypų sąrašą, vadovaujantis jau minėtu tvarkos aprašu, per 5 darbo dienas sprendimo nuorašas bus pateiktas Alytaus apskrities valstybinei mokesčių inspekcijai. Taip pat per 15 darbo dienų, įrašytų į sąrašą žemės sklypų savininkams bus pranešta apie jų valdomų žemės sklypų įrašymą į sąrašą ir apmokestinimą Savivaldybės tarybos nustatytu 4 % žemės mokesčio tarifu.

Neigiamos pasekmės – nenumatomos.

Parengtas sprendimo projektas neprieštarauja galiojantiems teisės aktams.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Architektūros ir teritorijų planavimo skyriaus vyr. specialistė Audra Kimbirauskienė.

Architektūros ir teritorijų planavimo skyriaus Audra Kimbirauskienė

vyr. specialistė